העונה השנייה נפתחת בחיפושים אחר דניאל לאחר שבעונה הקודמת ראו את הטלפון שלה באמצע היער ובן שהתקשר אליה. לאחר חיפושים אחריה היא נמצאת על ידי כולם בחיפושים. במכתב שמאיה, אהוד ויולי ראו יש הודעה שנשארו דברים של מאיה בבית החולים בו אמה של מאיה מתה. נועה ועידו החליטו לא לדבר יותר אחד עם השני בתחילת העונה השנייה. ילד חדש הגיע ליישוב בשם עומר, הוא זה שמצא את דניאל, ועזר להם. בסוף הפרק הראשון יולי מודיעה לנועה שהיא לא יכולה לעבור לגור במרכז ולהשתתף בסדרה של המפיקה כי "רחוק" הוקדמה והיא צריכה שנועה תעשה יחסי ציבור. ילדה חדשה מגיעה אל היישוב ולה יש סיפור אחד ארוך. בהתחלה היא רק לא רוצה להצטלם, ולאחר מכן מתברר שהיא פרצה לבית של שר בממשלה (השר לפיתוח אזורי), אך היא שומעת שהשר מגיע ומתחבאת בארון ושומעת אותו מדבר על יהלומים עם אדם בשם גזית. בעוד החקירה מתבצעת, מגיע ראש מועצה חדש ליישוב רם (שהוא גם אבא של עומר) והוא סוגר את ההאנגאאוט. החבר'ה מחליטים להקים זולה אך רוצים הנגאאאוט, ומחליטים להקים פסטיבל נוער צפון. עידו הוא מנהל הפסטיבל יחד עם עומר. מתגלה כי עומר גר באותו היישוב לפני שלוש שנים, אך הוא ודניאל עשו יום הולדת באותו יום, והיא אמרה לכולם שהמסיבה של עומר התבטלה וכולם הגיעו לשלה, אך המסיבה של עומר לא התבטלה. כעת לאחר שחזר, החליט עומר להתנקם בה ולצלם אותה מלכלכת על חברות שלה. תכנן להקרין זאת במסיבת יום ההולדת שלו ושל דניאל, אך לא עשה זאת כי הוא ודניאל השלימו ונהיו חברים וכתוצאה מכך בן קינא בו. אחרי שעומר החליט לא להקרין את שצילם, בן הקרין את הסרט והפליל את עומר. מאיה גילתה לגבי רוני והחליטה לעזור לה, בעוד רוני התחילה לעבוד גם היא במלון. אחרי ההקרנה דניאל הלכה ובכתה. דניאל כעסה על עומר ובן ניחם אותה. באותו זמן נועה הייתה מאושרת בעקבות הפרסום לו זכתה בזכות הסדרה "רחוק", ולאחר מכן הצטרפה לתוכנית "הכל בצחוק". דריה, אחותה של דניאל, הגיעה לביקור בארץ, והיא ודניאל היו צריכות להכין מצגת ליום הולדת של אביהן. לבקשת דריה, עומר מצא הוכחה שבן הוא האחראי ודניאל כעסה על בן והיא ועומר חזרו. בן נסע למדבר לסנפלינג עם אחיו וסיים את תפקידו בסדרה. הם מצאו הרבה להקות שיופיעו בפסטיבל, והגיעה מסיבת העיתונאים עם השר. הכול נהרס במסיבת העיתונאים, וכתוצאה מכך עידו פוטר. באותו זמן השר שוהה במלון ומגלה שרוני היא זו שפרצה לביתו, וששמה האמיתי הוא למעשה עלמה ירון. אמיר מהמשטרה אמר לעלמה ולאמא שלה שעליהן לעזוב את היישוב ושעלמה תלך למוסד לעבריינים צעירים, אך עלמה מבקשת מאמיר למצוא הוכחות ומצליחה. היא ומאיה מוצאות מעיין בציורים של אמא של מאיה, אך זה מעיין בפריז. הם מוצאים עוד ציור וזה המעיין. בסוף אחד הפרקים מתגלה כי תמרה שעובדת עם השר היא עוזרת למשטרה. גיל מגיע לביקור בגלל התחרות של שון ושון הולך לישון אצל עידו בשביל לא לראות אותו. מאיה שואלת את גיל על צילומים של השטח כדי לדעת על המעיין, וגיל מביא לה. שון מגלה על כך ונפרד ממנה. באותו הזמן עכברי הכפר מודיעים כי לא יוכלו להשתתף בפסטיבל כי לזמרת אין קול היא עוברת ניתוח, ולכן הם מחפשים זמרת או זמר אחרים ומוצאים את כרמל אזולאי. מתברר שכרמל היא האקסית של עומר, ודניאל לא מרוצה שכרמל כל הזמן מסתובבת לידו. שון מנצח בתחרות השחייה. כרמל רוצה לסכסך בין דניאל ועומר ואומרת שהיא גנבה לה את השמלה, אך דניאל מכחישה זאת. שון כועס אף יותר על מאיה כשהוא שומע מיולי שהיא יודעת. מאיה שומעת משון שיולי סיפרה לו, ויולי כועסת על מאיה. בזמן זה נועה מסדרת לעידו להשתתף בהקלטה החדשה של בלו הארט די. בינתיים המשטרה לא מעורבת יותר בעניין הסיפור עם השר. יולי מנסה להתחבר בחזרה אל מאיה והיא קונה לה שובר לספא. מאיה חושבת שזה משון ושהוא רוצה לחזור אליה, ובסוף מגלה שזה מיולי ולא כועסת עליה יותר. בינתיים השר מגיע למלון ועומד להחזיר את הגדר. רוני עוקבת אחריו והוא שומע משהו, הולך לבדוק ומגלה אותה והיא טוענת שהיא סתם בהפסקת צהריים. באותו זמן כרמל משקרת לדניאל ושואלת את עומר והוא אומר לה שזה נכון וכשכל אחד מתכוון למשהו אחר. באותו זמן יולי מתחילה עונה 2 ל"רחוק" ונועה מסרבת לעשות. יולי עורכת אודישנים נועה מתחרטת ורוצה לעשות עונה 2 ל"רחוק", אך זה היה מאוחר מדי כי יולי והבמאי מצאו מישהי אחרת והחתימו אותה. עידו מגלה שנועה ויתרה על העונה השנייה של "רחוק". היא מקבלת עצה מהסדרה של איילת ועידו אומר לה להסכים, והיא מסכימה. מאיה מגלה את היהלומים, והיא, אמיר, תמרה ורוני מתכננים לתפוס את השר והם אכן תופסים אותו. השר הולך לכלא, שון ואביו משלימים, עידו מופיע על הבמה בפסטיבל עם בלו הארט די, והפסטיבל נגמר. דניאל ועומר משלימים, אהוד מציע נישואים ליולי, שון ומאיה לא חוזרים להיות חברים ובסוף העונה שון רודף אחרי המונית לשדה התעופה אחרי מאיה, אך לרוע המזל מפספס אותה.ולצערנו אין המשך לסדרה האהובה שלנו אבל תשאירו מקום לדמיון
סן רמון דה לה נואבה אוראן
סן רמון דה לה נואבה אוראן (בספרדית: San Ramón de la Nueva Orán), או בקיצור אוראן, היא עיר בפרובינציית סלטה בארגנטינה. העיר נמצאת במרחק של 3 קילומטרים מערבית לנהר ברמחו ובמרחק של 270 קילומטרים מסלטה, בירת הפרובינציה.
היסטוריה.
במהלך המאות ה-17 וה-18 הספרדים השקיעו מאמצים רבים בניסיון ליישב את האזור, אך רובם סוכלו על ידי הילידים המקומיים. הניסיון הראשון היה ב-1625 כאשר הוקם הכפר סנטיאגו דה גואדלקאסר, אשר הותקף על ידי הילידים ונחרב ב-1629. היה ניסיון נוסף להקים באזור רדוקסיון על ידי פרנציסקנים מטריחה (בבוליביה של היום) בשם נואסטרה סניורה דה לאס אנגוסטיאס דל סנטה ב-1779, אך גם הוא נחרב כעבור שנה.
הניסיון המוצלח והאחרון היה ב-31 באוגוסט 1794 כאשר איש הצבא הספרדי רמון גרסיה דה לאון אי פיסרו ייסד את סן רמון דה לה נואבה אוראן (מילולית: רמון הקדוש של אוראן החדשה). היא נקראה כך על שם הקדוש הנוצרי הקטלאני רמון נונט (Ramon Nonat), ש-31 באוגוסט הוא יום חגו, ועל שם העיר אוראן (באלג'יריה של היום) שם נולד רמון גרסיה דה לאון אי פיסרו. העיירה החדשה עזרה בהגנה על הדרך בין טריחה וסלטה.
העיירה שוחררה משלטון ספרד ב-1810, בתחילת מלחמת העצמאות של ארגנטינה, ובהמשך המלחמה היא הייתה בסיס של תומכי העצמאות באזור.
בשנות ה-70 של המאה ה-19 פקדו את האזור שתי רעידות אדמה חזקות שהחריבו את העיירה, והיא שוקמה בעשורים שלאחר מכן.
ב-1880 הייתה תוכנית להפריד חלקים מפרובינציית סלטה ולהפוך אותם לטריטוריה פדרלית נפרדת שבירתה תהיה סן רמון דה לה נואבה אוראן, אך בסופו של דבר תוכנית זו לא יצאה לפועל.
כלכלה.
הכלכלה המקומית מסתמכת בעיקר על גידול מקנה וחקלאות, הכוללת בעיקר גידול קנה סוכר, הדרים (בעיקר תפוזים ואשכוליות), צ'ילי, בננות וקפה.
חינוך.
בעיר נמצאת שלוחה אזורית של האוניברסיטה הלאומית של סלטה.
תחבורה.
את העיר משרת נמל התעופה אוראן, המציע טיסות לערים מרכזיות אחרות בפרובינציית סלטה.
העיר נמצאת על מסלול הכביש הלאומי מספר 50, המקשר את העיר הקטנה פיצ'נל שמדרום לאוראן לגבול עם בוליביה.
אוראן (ארגנטינה)
אורן (ארגנטינה)
עיקור (רפואה)
עיקור הוא הליך רפואי שמטרתו למנוע מאדם או מבעל חיים מסוים את היכולת להתרבות. עיקורים מתבצעים בעיקר באמצעים ניתוחיים, ומתבצעים בזכרים ובנקבות. עיקורים הם לרוב תהליך בלתי הפיך. בבני אדם מטרתם העיקרית של עיקורים היא לסייע בתכנון המשפחה, לרוב במדינות מתפתחות בעלות אוכלוסייה רבה. רוב העיקורים של נשים מתרחשים במדינות אלו, ואילו עיקור של גברים מתבצע בעיקר במדינות המערב המתועשות. עיקורים ברחבי העולם נעשים בעיקר בקרב נשים.
עיקור במדינות העולם.
בהודו התבצעו מדי שנה עיקורים בנשים במחנות עיקור מיוחדים מטעם הממשלה, במסגרת תוכנית לתכנון המשפחה, שמופעלת על ידי המשרד לבריאות ורווחת המשפחה. התוכנית פועלת באמצעות NRHM - "כוח המשימה הלאומי באזורים הכפריים" שפועל מאז 2005 לשיפור רמת הבריאות בכפרי הודו באמצעות מאות אלפי פעילים, שאחד מתפקידיהם הוא לייעץ ולעודד מניעת ילודה. הפעילות מתמקדת בעיקר במדינות הצפוניות והחקלאיות של הודו, בעיקר מקבוצת EAG.
ב-. ב-2017 (עד אוקטובר, 2017) התבצעו בהודו 1,473,418 הליכי עיקור. 6.8% היו ניתוחי עיקור גברים ו 93.1% עיקור נשים.
ההליך הניתוחי.
טכנית, עיקור מתבצע באמצעות חיתוך צינור הזרע ("וסקטומיה") בגברים וקשירת חצוצרות בנשים.
חתך צינור הזרע הוא הליך כירורגי פשוט יחסית. בתהליך זה נאטמים או נקטעים צינורות הזרע ובכך נמנע מן הזרע להגיע לשופכה. הניתוח מבוצע בהרדמה מקומית או בהרדמה מלאה קלה לפי בחירת המנותח. ההכנה לניתוח וההתאוששות ממנו אינן כרוכות באשפוז, ולרוב אחרי התאוששות קצרה החולה נשלח הביתה לנוח.
קשירת חצוצרות אצל נשים הוא הליך מסובך יותר שנעשה בהרדמה מלאה בחדר ניתוח, באמצעות לפרוסקופיה. המנתח הוא גינקולוג שמבצע חיתוך של החצוצרות וקשירתן או צריבתן באופן המונע מעבר ביציות אל הרחם. ההליך הוא לרוב בלתי הפיך ומיועד רק לנשים שהחליטו שאינן מעוניינות להיכנס להיריון נוסף, או לכאלה שהיריון נוסף מסכן את חייהן.
הליכים אחרים אשר גורמים לעיקור, כמו סירוס בגברים וכריתת רחם בנשים, אינם מתבצעים בבני אדם לצורך עיקור אלא מסיבות אחרות.
ביהדות.
עיקור בעלי חיים הוא בעייתי מבחינה הלכתית. ב-2015 הפסיק שר החקלאות הישראלי אורי אריאל את המימון לעיקור חתולי רחוב, והורה למצוא פתרון הלכתי לבעיית התפוצצות אוכלוסיית החתולים.
מליטון בלנצ'יוודזה